‘102 નોટ આઉટ’ ફિલ્મ, તેની સ્ટોરી, ટ્રીટમેન્ટ અને તેમાં અપાતા મેસેજ (મનથી સદા યુવાન રહો અને કપાતર છોકરાં પાકે તો એમને ભૂલી જાઓ) એ બધું જ વડીલોને અપીલ કરે તેવું છે. ફિલ્મ પણ વડીલોના પોઈન્ટ ઓફ વ્યૂથી કહેવાઈ છે, એટલે વડીલો સાથે આ હળવી ફિલ્મ અવશ્ય જોવી જોઈએ. જોયા પછી એમનાં મોઢે ‘આ આજકાલનાં છોકરાં…’ ને ‘અમારે ફલાણાં ભાઈ-બહેન સાથે આવું જ થયેલું…’ એવી વાતો સાંભળવાની મજા પડશે! હા,બિગ બી અને રિશિ કપૂર માટે પણ આ ફિલ્મ એકવાર જોવી જોઈએ, કોણ જાણે ફરી વાર આ બંને જણા એક જ ફિલ્મમાં ક્યારે દેખાશે!